*Passer domesticus domesticus* 
**นกกระจอกใหญ่** (อังกฤษ: House Sparrow) เป็นนกจับคอนในวงศ์นกกระจอก มีชื่อต่างกันไปตามแต่ละท้องถิ่น เช่น **English Sparrow**, **Indian Sparrow**, และ **Spatzie** หรือ **Spotsie** ถิ่นอาศัยตามธรรมชาติส่วนใหญ่อยู่ในแถบยุโรปบริเวณเมดิเตอร์เรเนียนและในเอเชียบางส่วน มีการนำนกเข้าสู่พื้นที่ในหลายๆส่วนบนโลกทั้งแบบตั้งใจหรือเป็นอุบัติเหตุ ทำให้นกกระจอกใหญ่มีการกระจายพันธุ์เกือบทั่วโลก มันสามารถปรับตัวเข้ากับถิ่นอาศัยของมนุษย์ได้ง่าย นกกระจอกใหญ่เป็นนกขนาดเล็กตัวอ้วนกลม มีสีขนน้ำตาลถึงเทา

ลักษณะ
------

นกกระจอกใหญ่เป็นนกอ้วนกลม ปกติมีความยาวจากปลายปากจรดปลายหางประมาณ 16 ซม. หรืออยู่ในช่วง 14-18 ซม. มีหัวกลมใหญ่ หางสั้น ปากหนา มีน้ำหนัก 24-39.5 กรัม ขึ้นอยู่กับเพศ ซึ่งโดยปกติเพศเมียมีขนาดเล็กกว่าเพศผู้ นกวัยอ่อนจะมีขนาดเล็กกว่า เพศผู้จะตัวใหญ่ขึ้นในฤดูหนาว เพศเมียจะตัวใหญ่ขึ้นในฤดูผสมพันธุ์ ขึ้นอยู่กับชนิดย่อย และสิ่งแวดล้อม

นกเพศผู้มีขนคลุมหลังไหล่สีน้ำตาลมีลายดำ ส่วนหลังตอนล่าง ตะโพกและหางสีน้ำตาลแกมเทา กระหม่อมสีเทาค่อนข้างเข้ม ขณะที่แก้มและขนคลุมลำตัวด้านล่างเป็นสีเทาอ่อนกว่า บริเวณระหว่างปากจนถึงตา ตา คอและขนคลุมอกส่วนบนสีดำ ในช่วงฤดูผสมพันธุ์ปากจะเป็นสีดำ แต่นอกฤดูผสมพันธุ์จะเป็นสีเนื้อๆและขนอกส่วนบนที่เป็นสีดำสนิทจะจางลง นกเพศเมียมีขนคลุมลำตัวโดยทั่วไปเป็นสีน้ำตาลอ่อน มีคิ้วสีเนื้อ ปากสีเนื้อ คล้ายนกกระจอกตาลเพศเมีย แต่มีลายขีดสีน้ำตาลจางๆที่หลัง

การกระจายพันธุ์และถิ่นอาศัย
---------------------------

นกชนิดนี้มีแหล่งกำเนิดในตะวันออกกลางและกระจายออกไปพร้อมๆกับการเกษตรไปยังส่วนใหญ่ของยูเรเชีย และบางส่วนของอาฟริกาเหนือ ตั้งแต่กลางคริสต์ศตวรรษที่ 19 นกก็กระจายตัวอยู่เกือบทั่วโลก ส่วนใหญ่เกิดจากการที่มนุษย์นำเข้าไปอย่างตั้งใจ และยังมีจากการเดินทางของนกเองตามธรรมชาติ นกกระจอกใหญ่ถูกนำเข้าไปยังทวีปอเมริกาเหนือ อเมริกากลาง อเมริกาใต้ อาฟริกาใต้ บางส่วนของอาฟริกาตะวันตก ออสเตรเลีย นิวซีแลนด์ และเกาะต่างๆทั่วโลก จัดเป็นนกในธรรมชาติที่มีการกระจายพันธุ์กว้างขวางมากที่สุดในโลก ในบางที่นกชนิดนี้กลายเป็นสัตว์รบกวน และไปรุกรานนกเจ้าถิ่นจนแทบสูญพันธุ์

อ้างอิง
-------

1. ↑  BirdLife International (2008). "Passer domesticus." เก็บถาวร 2010-09-11 ที่ เวย์แบ็กแมชชีน 2008 IUCN Red List of Threatened Species. IUCN 2008.
2. 1 2  "House Sparrow". *All About Birds*. Cornell Lab of Ornithology. สืบค้นเมื่อ 24 November 2009.
3. ↑  Summers-Smith 1988, pp. 116–117 harvnb error: no target: CITEREFSummers-Smith1988 (help)
4. 1 2  Clement, Harris & Davis 1993, p. 446 harvnb error: no target: CITEREFClementHarrisDavis1993 (help)
5. 1 2  Summers-Smith 1988, pp. 118–121 harvnb error: no target: CITEREFSummers-Smith1988 (help)
6. ↑  หมอบุญส่ง เลขะกุล *นกเมืองไทย* ISBN 978-974-619-181-4
7. ↑  Anderson 2006, pp. 5, 9–12 harvnb error: no target: CITEREFAnderson2006 (help)
8. ↑  Summers-Smith 1988, pp. 129–137, 280–283 harvnb error: no target: CITEREFSummers-Smith1988 (help)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**นกกระจอกใหญ่**

 ข้อมูลที่เกี่ยวข้องกับ Passer domesticus ที่วิกิสปีชีส์

* House Sparrow at All About Birds
* House Sparrow at ARKive เก็บถาวร 2011-07-03 ที่ เวย์แบ็กแมชชีน
* House Sparrow at Royal Society for the Protection of Birds
* House Sparrow at the Internet Bird Collection
* Guide to House Sparrow ageing and sexing เก็บถาวร 2011-12-26 ที่ เวย์แบ็กแมชชีน
* Indian Sparrow เก็บถาวร 2011-07-22 ที่ เวย์แบ็กแมชชีน and House Sparrow เก็บถาวร 2011-07-22 ที่ เวย์แบ็กแมชชีน at Birds of Kazakhstan